Diari Oficial de la Generalitat Valenciana


Sumari del DOGV 3659, del 04-01-2000 (1999/10533)

Rotlle d'apel·lació número 1.022/1998. Cèdula de notificació.
-------------------------------------------------------------

### Dades del document

Número de DOGV
:   3659

Data del DOGV
:   04-01-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/10024


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.022/1998. Cèdula de notificació. [1999/Q10258]
  
La Secció Sisena de l'Audiència Provincial de València ha dictat, en el rotlle d'apel·lació número 1.022/1998, la sentència que té l'encapçalament i la part dispositiva que es diu tot seguit:
  
 «Audiència Provincial de València
  
Secció Sisena
  
Sentència número 832
  
- Presidenta: Ana Pérez Tórtola
  
- Magistrats:
  
· Rafael Sempere Doménech
  
· Purificación Martorell Zulueta
  
València, 21 de juliol de 1999
  
La Secció Sisena d'aquesta Audiència Provincial de València, sent-ne ponent el magistrat Rafael Sempere Doménech, ha vist les actuacions de judici de menor quantia, promogudes davant el Jutjat de Primera Instància número 5 d'Alzira per la senyora María Castera Llinares, la senyora María Luisa Martí Castera i la senyora María Pilar Martín Castera contra la senyora Josefa Montalva Gomis i l'herència jacent del senyor Ramón Flor Ortells sobre compliment contractual; pendents davant d'aquesta secció del recurs d'apel·lació interposat pels demandants, representats per la procuradora Beatriz Calduch Álvarez i dirigit pel lletrat Arturo Terol Castera. Els apel·lats no han comparegut.
  
Decisió
  
1. Estimem el recurs d'apel·lació formulat per la senyora María Castera Llinares, la senyora María Luisa Martín Castera i la senyora María Pilar Martín Castera.
  
2. Revoquem la sentència impugnada de data 19 de febrer de 1998 del Jutjat de Primera Instància número 5 d'Alzira y en lloc seu estimem les peticions de la demanda formulada per la senyora María Castera Llinares, la senyora María Luisa Martín Castera i la senyora María Pilar Martín Castera contra la senyora Josefa Montalva Gomis i els hereus del senyor Ramón Flor Ortells, i condemnem els demandats esmentats a complir amb el que s'estableix en la clàusula sisena del contracte de data 10 de març de 1973, i, en conseqüència, procediu a l'atorgament de l'escriptura de compravenda de la finca número 29.007 del Registre de la Propietat d'Alzira, a favor de les actores, tot això amb l'advertència que de no complir voluntàriament en el termini que a l'efecte se us indique, es procedirà a efectuar-lo pel jutjat a nom i a càrrec vostre.
  
3. Imposem les costes de primera instància a la senyora Josefa Montalva Gomis i als hereus del senyor Ramón Flor Ortells.
  
4. No fem imposició de les costes d'aquesta alçada.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
S'hi pot interposat recurs de cassació».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, la senyora Josefa Montalva Gomis i l'herència jacent del senyor Ramón Flor Ortells.